Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 6512

9. évfolyam Hallott szöveg értése A tanuló legyen képes – kb. 100 szavas köznyelvi szövegben a lényeges információt a lényegtelentől elkülöníteni; – kb. 100 szavas köznyelvi szövegben ismeretlen nyelvi elem jelentését a szövegösszefüggésből kikövetkeztetni; – kb. 100 szavas köznyelvi szövegben specifikus információt azonosítani; – köznyelvi beszélgetés vagy monologikus szöveg lényegét megérteni. Beszédkészség A tanuló legyen képes – köznyelven megfogalmazott kérdésekre egyszerű struktúrákba rendezett válaszokat adni; – egyszerű mondatokban közléseket megfogalmazni, kérdéseket feltenni, eseményeket elmesélni, érzelmeket kifejezni; – megértési ill. kifejezési problémák esetén segítséget kérni; – beszélgetésben részt venni; – társalgást követni. Olvasott szöveg értése A tanuló legyen képes – kb. 150 szavas, köznyelven megírt szöveget elolvasni; – kb. 150 szavas köznyelvi szövegben a lényeges információt a lényegtelentől megkülönböztetni; ismert nyelvi elemek segítségével az ismeretlen nyelvi elemek jelentését kikövetkeztetni; – kb. 150 szavas köznyelvi szövegben fontos információt megtalálni, a specifikus információkat azonosítani; – kb. 150 szavas, köznyelven megírt szöveg lényegét megérteni; – egyszerű vagy egyszerűsített publicisztikai ill. irodalmi szöveget követni. Íráskészség A tanuló legyen képes – kb. 100 szavas, tényszerű információt közvetítő, néhány bekezdésből álló szöveget írni; – gondolatait változatos kifejezésekkel és mondatszerkezetekkel, a megfelelő nyelvi eszközök használatával, logikai összefüggések alapján szöveggé rendezni, egyszerű közléseket írásban megfogalmazni; – különböző szövegfajtákat létrehozni; – változatos közlésformákat (leírás, elbeszélés, jellemzés) használni. 2006/20/II. szám Év végi követelmények

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes